Joaquin G. Bernas

Joaquin G. Bernas (født 7. juli 1932 i Baao i provinsen Camarines Sur i Bicolregionen på Filippinene, død 6. mars 2021 i Quezon City) var en filippinsk katolsk prest tilhørende jesuittordenen som virket som jurist, professor og forfatter, og var dekan for Ateneo de Manila Law School i Makati City. Han var medlem av 1986 Constitutional Commission som utarbeidet den filippinske konstitusjon som ble vedtatt i 1987.

Pater Bernas var spesialist på den filippinske konstitusjon og skrev artikler - blant annet som spaltist i filippinsk presse - og juridiske verker.

Biografi

Formasjon og utdannelse
Bernas tok bachelorgrad i engelske, latinske og greske klassikere, og mastergrad i filosofi ved Berchmans College i Cebu City i henholdsvis 1956 og 1957. I 1962 yok han bachelor i juss ved Ateneo de Manila Law School. 

Han ble presteviet i 1965. 

Han tok i USA lisensiat i katolsk teologi ved Woodstock College i Maryland i 1966, og mastergrad og doktorgrader i juss fra New York University i henholdsvis 1965 og 1968.

Karriere
Pater Bernas begynte å undervise ved Ateneo de Manila Law School i 1966. Han var fakultetets dekan to ganger, fra 1972 til 1976, og fra 2000 til 2004, og president for Ateneo de Manila University fra 1984 til 1993. 

Han var provinsialsuperior for jesuittene i Filippinene fra 1976 til 1982, i en periode som var svært delikat under president Ferdinand Marcos, som ble en mer diktatorisk leder og innførte krigsrett. Pater Bernas stod en rekke opposisjonspolitikere nær, og assisterte og inspirerte ikke bare mange av uttalelsene som etterhvert kom fra Manilas erkebiskop kardinal Jaime Sin og flere andre katolske biskoper, men også assisterte Corazon Aquino. Etter Marcos' fall og avreise ble han medlem av den konstitusjonskomité som president Corazon Aquino opprettet i 1986. 

Han var rektor av jesuittenes universitetsresidens fra 1994 til 2000 og ble også en av direktørene for Philippine Stock Exchange.

Etter pensjonsalderen fortsatte han å undervise i fagene Constitutional Law og Public International Law.

Publikasjoner
The Intent of the 1986 Constitution Writers (1995)
The 1987 Constitution of the Republic of the Philippines: A Commentary (1996)
Constitutional Structure and Powers of Government: Notes and Cases (1997)
A Living Constitution: The Ramos Presidency (1999) ()
A Living Constitution: The Cory Aquino Presidency (2000) ()
"From One-Man Rule to People Power" (2001)
An Introduction to Public International Law (2002)
A Living Constitution: The Abbreviated Estrada Presidency (2003) ()
Constitutional Rights and Social Demands: Notes and Cases (2004)
The 1987 Constitution of the Philippines: A Comprehensive Reviewer (2006)
A Living Constitution: The Troubled Arroyo Presidency (2007) ()
A Living Constitution: Constitutional Issues Arising During the Troubled Gloria Arroyo Presidency Part II (2010) ()

Referanser

Eksterne lenker
Fr. Bernas

Filippinske katolske prester
Filippinske jesuitter
Universitets- og høgskolerektorer
Professorer
Filippinske journalister
Filippinske jurister
Personer fra Camarines Sur